หมายเหตุประเพทไทย : โรแมนติคเลิฟและเสรีภาพชนชั้นกลางไทยในนิยายประโลมโลก
พบกับรายการ หมายเหตุประเพทไทย เป็นประจำทุกต้นสัปดาห์กับ 2 ผู้ดำเนินรายการ คำ ผกา และ อรรถ บุนนาค ที่จะมาสนทนาชวนวิเคราะห์ ขบคิด ตั้งคำถามกับเรื่องราวรอบตัวในประเด็นการเมือง วัฒนธรรมมวลชน และเพศวิถีสัปดาห์นี้คุยประเด็นต่อเนื่องจากเรื่องสังคมไทยในครอบครัวจินตกรรม โดยขยับมาสนทนาถึงบทบาทนวนิยายรักโรแมนติคไทยยุคประชาธิปไตยหลัง พ.ศ.2475 ซึ่งเปลี่ยนแปลงโลกทัศน์ของตัวละครจากคู่รักที่เชื่อในพรหมลิขิต มาเป็นความเชื่อเรื่องเสรีภาพและอิสระในความรัก การต่อต้านจารีตแบบเก่า เช่น การคลุมถุงชน หรือการแต่งงานเพื่อสานผลประโยชน์ระหว่างตระกูล และนำเสนอเรื่องราวความรักที่พยายามข้ามฝ่าชนชั้นทางเศรษฐกิจและสังคม ซึ่งจบลงด้วยความสุขเมื่อคู่รักซึ่งพลัดตกไปจากชนชั้นของตนได้กลับคืนสถานะสู่ชนชั้นสูงเช่นเดิม หรือเรื่องราวของเสรีภาพในการเลือกสรรคู่ครองเอง ซึ่งสุดท้ายก็เป็นคนเดียวกับคนที่พ่อแม่จัดเตรียมไว้ให้ นวนิยายเหล่านี้ก่อรูปเป็นภาพฝันโรแมนติคให้กับชนชั้นกลางไทย ขณะเดียวกันก็มีคำตอบให้กับชนชั้นกลางไทยเช่นกันว่า แม้จะมีเสรีภาพในการเลือก แต่กระนั้น ท้ายที่สุดผลก็จะไม่ต่างไปจากการที่มีผู้หลักผู้ใหญ่เป็นผู้เลือกให้นั่นเอง
 พบกับรายการ หมายเหตุประเพทไทย เป็นประจำทุกต้นสัปดาห์กับ 2 ผู้ดำเนินรายการ คำ ผกา และ อรรถ บุนนาค ที่จะมาสนทนาชวนวิเคราะห์ ขบคิด ตั้งคำถามกับเรื่องราวรอบตัวในประเด็นการเมือง วัฒนธรรมมวลชน
คำ ผกา,ชนชั้นกลาง,นิยาย,ประชาธิปไตย,มัลติมีเดีย,หมายเหตุประเพทไทย,อรรถ บุนนาค,เสรีภาพ